**Сура: «ан - Набаъ»**

**78 - Сура: «(Зурба) Хабар»**

Мергьяметлу, Регьимлу Аллагьдин тIварцIелди!

1. Квекай абуру сада-садавай хабар кьазва?
2. Хабардикай чIехи (*Къуръандикай - виче Къияматдин Юкъуз чан хкуникай хабар гузвай*),
3. Вичин гьакъиндайни чпин арада чаравал авай?!
4. Туш! Абуруз (гележегда) чир жеда!
5. Ахпа (*мадни*), туш! Абуруз (гележегда) чир жеда!
6. Бес Чна чил (мес хьиз) экIянавайди яз авунвачни?
7. Ва дагълар - хкар яз (*чилиз янавай*)?
8. Ва Чна куьн жуьтер (*эркекбур - дишибур*) яз халкьнава,
9. Ва Чна куь ахвар - куь (*беденрин*) гьерекатар (*ийизвай* *крар*) акъвазарун (*секин хьун, ял ягъун*) яз авунва,
10. Ва Чна йиф - либас яз (*мичIивилелди кIевдайди яз*) авунва,
11. Ва Чна югъ - дуланажагъ (*яшайишдиз чалишмиш хьун*) яз авунва,
12. Ва Чна квелай винедиз ирид мягькембур (*зурбабур* *яни* цавар) эцигнава,
13. Ва Чна (*цава*) ялавлу, гужлу экв гудай чирагъ авунва,
14. Ва Чна «марфадин циферикай» (*шуьткьуьнна кьеж хкуддай хьиз марф авудиз гьалдив агакьнавай циферикай*) къатиз авахьзавай яд авуднава,
15. ЭкъечIиз тун патал Чна адалди тумар ва набататар,
16. Ва алчуд тир бустанар.
17. Гьакъикъатда «Чара авунин» югъ - тайинарнавай вахт я.
18. Югъ - Карчуниз\* уф гудай, ва куьн десте-десте яз къведай,
19. Ва ахъайда цав, ва жеда (ам) гзаф варар яз,
20. Ва физ тада дагъларив (*чпин чкайрилай*) ва абур «сара́б»\* хьиз жеда (*килиг 24-сура 39- аят*).
21. Гьакъикъатда, Жегьеннем (а юкъуз) гуьзчивалдай чка я.
22. Сергьятар чIурай тахсиркарриз (*кафирриз*) - (элкъвена) хкведай чка я,
23. Амукьиз абур ана (сад-садан гуьгъуьналлаз эхир авачир кьван «кьудкъад йисарин») гзаф девирра.
24. Дадни акун тийиз абуру ана я къайивилин, я хъвадай затIунин,
25. Анжах хьи (*гуда абуруз дадмишиз*) - ргазвай яд ва ирин,
26. (Абуруз) Кутугай эвез яз.
27. Гьакъикъатда абуру гьахъ-гьисаб жедайди умуд тийиз хьана,
28. Ва Чи аятар (аламатар) абуру таб яз кьуна таб яз кьуналди.
29. Ва Чна гьар са шей - ам кхьена гьисабдиз къачунва.
30. Гила дадмиша куьне, ва Чна квез артухардайди анжах азаб я!
31. Гьакъикъатда, (Аллагьдикай) кичIебуруз «агалкьунрин чка» (Женнет) жеда,
32. Бустанар (*Женнетдин*) ва ципицI багълар,
33. Ва ацIай (тIарам) еке хурар авай таяр тир-жегьил руш папар,
34. Ва (*чехирдалди*) ацIанвай хъвадай чIехи къапар.
35. Абуруз ана я чIуру буш ихтилатрин, я таб яз кьунин ван къведач.
36. (*Ам вири жеда абуруз*) Эвез яз ви Раббидин патай - тамам кьадар тир чIехи пишкеш яз.
37. Цаварин ва чилин ва абурун кьведан арада авайбурунни Раббидин, Мергьяметлуди тирдан. Жедач абуруз гьич мумкинвал Адахъ рахадай (тавакъу ийиз),
38. А юкъуз, - Руьгь\* (*Джабраил малаик…*) ва малаикар жерге-жерге акъваздай,- абур садни рахадач анжах вичиз Мергьяметлуда ихтияр гайидалай гъейри, вичини дуьз лугьузвайди яз.
39. Ам - гьакь югъ я, ва низ кIан хьайитIа (къутармишвал *а юкъуз*) ада вичин Раббидин патав хкведай рехъ кьада («хкведай *хъсан* чка гьазурда» *инанмишвална диндар амал ийиз*).
40. Гьакъикъатда, Чна квез игьтиятвал авунин хабар ганва мукьвал тир азабдикай(вини жедай)а Юкъуз - гьар са касдиз виликдай адан гъилери вуч авунатIани аквадай, ва кафирдини лугьудай: «Агь! ХьанайтIа зун накьв яз (*элкъвенайтIа, зун накьвадиз*)!»

**Сура: «ан-На́зигIа́т»**

**79 - Сура: «Ялна акъудзавайбур» (*Чан къачузвай малаикар*)**

Мергьяметлу, Регьимлу Аллагьдин тIварцIелди!

1. Кьин кьазва дериндай кIевиз ялна акъудзавайбурал (*кафиррин чан къахчузвай* *малаикрал*),
2. Кьин кьазва диривалзавайбурал хъуьтуьлдиз къахчуз (*муъминрин чан къахчузвай малаикрал*),
3. Кьин кьазва «сирнавзавайбурал йигиндиз цава» (*цавай агъуз ва винихъ зарбдиз* *физвай малаикрал*),
4. Ва фад физ вилик элязавайбурал -алудиз (*Аллагьдин эмирар кьилиз акъудиз*),
5. Ва идара ийиз эмирнавай кар кьилиз акъудзавайбурал - (дугъриданни чан хкида гьахъ-гьисаб ийиз)!
6. Къарсадайди (*яни* *чил*) къарсадай - Юкъуз (*Карчуниз\* уф туна ягъайла сад лагьай сефер, чил залзал хьана зурзада, ва вири махлукьатар рекьида*).
7. Вичин гуьгъуьнавазни «гуьгъуьналлайди» (*кьвед лагьай залзала*) къведай! (*яни Карчуниз кьвед лагьай уф гайила- кьейибурал чан хкведа*),
8. РикIер а юкъуз кичIела зурзаз жеда,
9. Килигунар (вилер) абурун агъузарна жеда (*кичIела чиле туна*).
10. Абуру лугьузва: «Чун сифте гьалдиз элкъуьрна хкидани кьван (*кьейидалай кьулухъ чан хкидани чал*)?!
11. Вични чун ктIай къен буш кIарабриз элкъвейла?!»
12. Абуру лугьузва: «АкI хьайилa ам - зиянлу (*зарар авай*) элкъвена хтун я!»
13. Ва (гьакъикъатда) ана жедай кар - (анжах) са кIеви гьарай я,
14. Ва ингье абур «лацу дуьз чилел» ала.-
15. Атанани ваз Мусадин кардин хабар?
16. Адаз вичин Раббиди, пак тир «ТIува́»- дереда эверайла:
17. «Алад (вун) фиръавандин патав, гьакъикъатда ада кьадарсуз асивалнава (*сергьятрилай элячIнава*),
18. Ва лагь: «Авани ваз майилвал (*гьазурвал - нукьсанрикай, гунагьрикай михьи авуна*) вун артух хъсанардай?
19. Ва за ваз ви Раббидин патав рехъ къалурдай ва ваз (ви Раббидикай) кичIе жедай!?»
20. Ва ада (*Мусади*) адаз чIехи аламат къалурна,
21. Амма ада (*фиръаванди*) ам (тадиз) таб яз кьуна ва асивална,
22. Ахпа ам кьулухъ элкъвена, чалишмиш жез (адан аксина).
23. Ада (жемят) кIватIна, эверна
24. Ва лагьана: «Куь виридалайни вине тир Рабби - зун я!»
25. Ва кьуна ам Аллагьди «ибрет жедай азабдалди» Ахиратдани ва и эвелимжидани (*и дуьньядани*).
26. Гьакъикъатда, а карда ибрет ава - вичиз (Аллагьдикай) кичIезвайдаз.-
27. Бес куьн (*эй, инсанар*) халкь авуниз четин яни, я тахьайтIа цав?! Ада ам эцигнава,
28. Ада адан тагъ хкажнава (*ам лап вине яз авунва*), ва ам тамамарна дуьзарнава.
29. Ва Ада адан йиф мичIи авунва, ва Ада адан пакаман экв (*экуьнахъ ракъинин нур*) акъуднава.
30. Ва чил Ада - адалай гуьгъуьниз - дуьзарна экIяна ам,
31. Акъудна Ада анай яд адан ва чIурар (*уьруьш*) адан,
32. Ва дагълар - Ада абур мягькемарна (хкар хьиз чиле),
33. (*Халкьнава Ада вири и няметар*) Са тIимил вахтунда ишлемишдай менфятар яз квез ва куь мал-къарадиз.
34. Ва «виридалайни зурба, михьиз винел пад къачудай Агьвалат»\* (*гзаф пис кичIерар гудай, зегьле ракъурдай кар*) атайла (*яни* *Къияматдин Югъ* *алукьайла*),
35. А юкъуз рикIел хкида инсанди вичи авур чалишмишунар,
36. Ва ачухдал акъудда «Джагьи́м»\* (гьар са) аквазвайдаз,
37. Ва ни асивал авунатIа (сергьятрилай элячIнатIа)
38. Ва и дуьньядин уьмуьр артух кьуна хкянатIа,
39. Гьакъикъатда «Джагьи́м»\* - ам я «элкъвена хкведай чка» (адаз).
40. Ва низ вичин Раббидин вилик акъвазуникай (Адан «гьейбатдикай, чIехивиликай») кичIезвайтIа, ва вичи вич (*нефс*) кIеви гьевесрикай (*къизмишвилерикай*) хвенатIа,
41. Гьакъикъатда, Женнет я - «элкъвена хкведай чка» (мескен адаз).
42. Абуру вавай (Къияматдин) Сят\*- дикай хабар кьазва, мус ятIа адан алукьун (*тестикь хьун*)?
43. Ваз адакай (мецел гъана) лугьун гьикI талукь я? (*яни авач ваз вуна абуруз лугьудайвал адакай чирвал*).
44. Адакай (*ам алукьдай вахтунин*) чирвал анжах ви Раббидал куьтягь жезва.
45. Гьакъикъатда вун анжах адакай (*Къияматдин Йикъакай*) кичIебуруз игьтиятвал авунин хабар гузвайди я.
46. Ва абуруз ам (*Къиямат*) акур юкъуз, абуруз чеб (и дуьньяда) амукьайди хьиз жеда анжах са нянин вахтунда кьван (*нисинлай кьулухъ рагъ акIидалди*) ва я адан са пакаман вахтунда (дзухIа́- *кьван*, *рагъ экъечIайла нисини жедалди*).

**Сура: «ГIабаса»**

**80 - Сура: «Чин чIурна»**

Мергьяметлу, Регьимлу Аллагьдин тIварцIелди!

1. Чин чIурна (ада) ва (ам патахъ) элкъвена,
2. Вичин патав буьркьуьди атана лугьуз.
3. Ва ваз гьинай чир жеда кьван? Белки ам михьи хьана (*гунагьрикай авайдалай*) артух хъсан жедай
4. Ва я ада рикIел хкидай ва адаз «РикIел Гъуни» (*Къуръанди*) менфят гудай.
5. Ва эгер лагьайтIа, вич гьар са шейиникай (*яни* *ви дуьз рекьикай*) девлетлу яз гьисабзавайди, (*гьар гьикI ятIани, вич са куьнизни муьгьтеж туширди яз гьизабзавайди*)
6. Вун адаз дикъет гуз кIевиз алахънава,-
7. Ва вал алач (жавабдарвал) ада (вичи вич) михьи тавуна артух хъсанар тавун (*ва я* Вал вуч ала эгер ада (вичи вич) михьи тавуна артух хъсанар тавуртIани?!)-
8. Ва эгер лагьайтIа, ви патав чалишмишвализ атайди,
9. Вичизни (Аллагьдикай) кичIезваз,
10. Вун адакай машгъул я (*маса кардихъ алатнава*).
11. Амма ваъ! Гьакъикъатда им (*и аятар*) «рикIел гъун» (несигьат) я.
12. Ва низ кIан хьайитIа, ада ам рикIел гъида.
13. (Чебни) Аваз луьлейра: гьуьрметлу (багьа),
14. Вине дережадин, пак тир михьи,
15. Векилрин (*малаикрин*) гъилера,
16. (Вични) Гьуьрметлубурун ва къенибур яз гзаф хъсан (*диндар*) крар ийизвайбурун.
17. Пуч (лянетлу) хьурай (кафир) инсан, гьикьван ам кIеви я (вичин Раббидихъ) кафирвал авуниз!
18. (Бес адаз аквазвачни) Квекай Ада вич халкьнаватIа?
19. Ада ам халкьнава стIалдикай ва тайинарнава адаз девирар (*ва я* эцигнава адаз кьадарар),
20. Ахпа регьятарна (Ада) рехъ (адаз, *и дуньяда вич тухудай, ва я; дидед руфунай экьечIдай*),
21. Ахпа (Ада) адан чан къахчуна ва ам сура твадайвал авуна.
22. Ахпа, Вичиз кIан хьайила, Ада адал чан хкана (*чиляй*) ахкъудда.
23. Туш! Ада вичиз (Раббиди) эмир ганвайди (*иман гъун, ферзер кьиле тухун* гилани) кьилиз акъуднавач,
24. Ва къуй инсан килиграй вичин (*незвай*)тIуьниз(*рузидиз*, *гьикI Чна ам халкьнаватIа*);
25. Гьакъикъатда Чна (цавай) яд къатиз къурна къур авуналди,
26. Ахпа Чна чил падна пад авуналди,
27. Ва экъечIдайвал авуна Чна анай тумар,
28. Уьзуьм ва юнжа\* векь (*инжи векьин са жинс*),
29. Зейтун ва хумравдин тарар
30. Ва яцIу тандин тарар авай бустанар,
31. Емишар ва векьер - кьалар,
32. Са тIимил вахтунда ишлемишдай менфятар яз квез ва куь мал-къарадиз.
33. Ва «Япар биши ийидай къати сес» акъатайла (*Къияматдин юкъуз*),
34. (Ахьтин) Юкъуз - инсан вичин стхадикай катдай,
35. Вичин дидедикай ва вичин бубадикай,
36. Вичин папакай ва вичин рухвайрикай,
37. Гьар са касдиз абурукай а юкъуз вич (*амайбурукай*) машгъулардай кар жеда,-
38. А юкъуз са (*бязи*) чинар жеда нур (*цIарцIар*) гуз,
39. Хъвер алаз ва шад яз.
40. Ва маса чинар жеда а юкъуз чпел руг алаз,
41. Чпел (гъамунин ва пашманвилин) чIулаввили винел пад къачуна кIевнаваз.
42. Абурни (*акI жедайбур*) - чеб кафирар пис чIуру крарзавайбур жеда.

**Сура: «ат-Такви́р»**

**81 - Сура: «Элкъуьрна кIватIун»**

Мергьяметлу, Регьимлу Аллагьдин тIварцIелди!

1. Рагъ алчудна кIватIайла (*ва адан экв квахьайла*),
2. Гъетер хкахьайла (*ва я* чкIана сад-садал аватайла),
3. Дагълар фидайвал авурла (чпин чкайрилай ва руг хьана квахьайла чилелай),
4. Ва (цIуд вацран) бугъаз тир девеяр килигун галачиз гьакI амукьайла,
5. Ва вагьши гьайванар кIватI авурла (*ва какахьайла*),
6. Ва гьуьлерик цIай ктурла (*ва я* гьуьлер алахьайла ва акахьайла),
7. Ва чанар («*нефесар*») чпин жуьрейрихъ галаз (*ва я* чанар (руьгьер беденрихъ галаз) жуьтер яз) санал хъувурла,
8. Ва чан аламаз чилик кутунвайдавай (руш-аялдивай) хабар кьурла,
9. Гьи гунагьдиз килигна вич (абуру, кучудна) кьенатIа,
10. Ва луьлеяр (*авур крар кхьенвай, аладарна*) ахъай авурла,
11. Ва цав алажна алудайла (*чкадилай*),
12. Ва «Джаѓьи́м»\* къатиз куькIуьрайла,
13. Ва Женнет мукьув авурла,
14. (А чIавуз, якъиндиз) Чир жеда (гьар са) чандиз, вичи вуч гьазурнатIа (гъанатIа).
15. Ва кьин кьазва «чунуьх жезвайбурал» (гъетерал- *яни абур юкъуз чуьнуьх жезва ва квахьзава вилерикай, жейранар чуьнуьх жезвайвал далда чкада хатавал хьайила ва я йиф атайла*),
16. Гьерекатна физвайбурал (*чпин фелекра*) ва квахьзавайбурал!
17. Кьин кьазва йифел адан мичIивал алукьзавайла(*ва я:* йиф акъатзавайла, *мичIивал квахьзавайла*).
18. Кьин кьазва экуьн сегьердалди (ада) нефес акъуддайла (са жизви экв малум жедайла- адахъ галаз хуш хъуьтуьл шагьварни акъатда).
19. Гьакъикъатда ам (*Къуръан*)-багьа играми Векилдин (Джабраилан, ада Аллагьдин патай агакьарзавай) гаф я,
20. (Вични) Зурба къуватдин сагьиб тир, (вичизни) Аршдин Сагьибдин (*яни* Аллагьдин) вилик лап еке дережа авай.
21. Вичизни анра (*цавара, амай вири малаикар*) муьтIуьгъ тир, вичелни ихтибар ийиз жедай.
22. Туш куь дуст (*квез хъсан чизвай* - *Мугь́аммад*) дилиди.
23. Гьакъикъатда, адаз ам (*Джабраил вичин гьакъикъи суьретдаваз, рагъэкъечIдай патахъай Меккада*) акуна «чилни цав ккIанвай хьиз аквадай чкадал» ачух,
24. Ва туш ам (*Мугьаммад,* *Аллагьди адаз ракъурнавай вагьй*\* *яни Къуръан ва маса чинебан чирвилер яни*) гъайб\*агакьарунин карда мискьивалдайди.
25. Ва туш ам (*Къуръан*) - (вичел) къванергьалчначукурзавай (лянетлу) шейтIандин гафар.-
26. Бес (и вири делилар гъана субут авурдалай кьулухъ квез Къуръан гьакь тирди, ам инкариз) куьн гьиниз физва?! -
27. Ам - анжах, алемар патал РикIел Гъун (Несигьат) я,
28. Квекай низ вич дуьз (рекьел атана ам кьиле) тухуз кIанзаватIа,
29. Ва жедач квез кIан (а кар), эгер кIан тахьайтIа Аллагьдиз - алемрин Раббидиз (*яни эгер Аллагьдиз кIан хьайитIа квез кIанрун а кар - анжах а чIавуз квез кIан жеда*)!

**Сура: «аль-ИнфитIа́р»**

**82- Сура: «Пад-пад хьун»**

Мергьяметлу, Регьимлу Аллагьдин тIварцIелди!

1. Цав пад-пад хьайила,
2. Ва гъетер чкIайла (*ва я* чкIана *гьарнихъ* къакъатайла),
3. Ва гьуьлер алахьна акахьайла (*ва я* ятар хъиткьинарна кьурурайла),
4. Ва сурар - кIан пад винел элкъуьрайла,
5. Гьар са чандиз (*нефесдиз*) ада вуч авунатIа ва вуч ада тавуна тунатIа чир жеда.
6. Эй, инсан! Куь алдатмишна вун ви Багьа (Гзаф Жумарт) Раббидин гьакъиндай?
7. Вичи вун халкьнавай ва тамамдиз дуьзарнавай, ва вун дуьз къведайвал (ви бедендин паяр сад-садав кьадайвал) авунвай,
8. Ва гьихьтин суьретда (акьалтIай гуьзел) - Адаз кIан хьайи - (Вичини) вун туькIуьрнавай!
9. Туш (акI)! Аксина, кар ам я хьи куьне эвез хгун (*Къияматдин йикъан*) таб яз кьазва.
10. Ва гьакъикъатда, квел хуьзвайбур ала (*куьне ийизвай амалрал гуьзчивалзавай малаикар*),
11. Играмибур (багьабур Аллагьдин вилик), кхьизвайбур,
12. Абуруз чизва куьне вуч амал ийизватIани.
13. Гьакъикъатда «лап диндар ксар» (*Аллагьдикай кичIебур*) лап хушбахтвилера жеда.
14. Ва гьакъикъатда пис чIуру крарзавайбур «Джаѓьи́м»\*-да жеда,
15. Виче абуру къати кунин азаб чIугвадай (*абур куз чрадай*) - ана Эвездин Юкъуз,
16. Ва жедач абурувай адакай чара жез (*чеб а азабда тежедайвал ийиз*).
17. Ва ваз вуч чида Эвездин Югъ вуч ятIа!?
18. Ахпа (*мадни*), ваз вуч чида Эвездин Югъ вуч ятIа!?
19. А югъ - чандин (*нефесдин*) ихтиярда гьич са шейни тежедай маса чан (*нефес, кас*) патал, ва къарар (вири ихтиярарни) а юкъуз са Аллагьдиз талукь жеда!

**Сура: «аль-МутIаффифи́н»**

**83- Сура: «Алцумна гудай затIар кими авуна, кьадардилай кьезиларна гузвайбур»**

Мергьяметлу, Регьимлу Аллагьдин тIварцIелди!

1. Мусибат (*писвал, азаб*) я - алцумна гудай затIар кими авуна, кьадардилай кьезиларна гузвайбуруз;
2. Чпи инсанривай уьлчмедалди къачузвайла тамамвилелди (*ва артухни алаз*) тIалабзавай,
3. Ва чпи абуруз уьлчмишдайла ва я алцумдайла, (чпи) абуруз зиянвал гузвай.
4. Бес фикирзавачни абуру, гьакъикъатда чпел чан хкидайди,
5. ЧIехи югъ алукьайла,
6. Инсанар (вири) - алемрин Рабби патал акъвазна жедай юкъуз?
7. Амма ваъ (*аксина, абурал чанни хкида а Юкъуз ва жазани жеда*)! Гьакъикъатда, пис чIуру крарзавайбурун (амалар кхьенвай) ктаб лап «сиджжи́н-да» (*Жегьеннемда авай* *са дередин тIвар,* лап дар чкада) жеда.-
8. Ва ваз вуч чида «сиджжи́н» вуч ятIа!?-
9. (Ам - *яни* *пис чIуру крарзавайбурун ктаб*)- Кхьена бегьем хьанвай («вичиз нумра янавай-виче дегишвилер хутаз техжедай») ктаб я.
10. Мусибат (*писвал, азаб*) жеда а Юкъуз таб яз кьазвайбуруз,
11. Чпи Эвездин югъ таб яз гьисабзавайбуруз!
12. Ва таб яз кьазва ам анжах гьар са «сергьятар чIурзавай тахсиркар» тир гзаф гунагькарди.
13. Адаз Чи аятар кIелайла, ада лугьузва: «Абур - эвелимжибурун (туькIуьрна кхьенвай) кьисаяр я»
14. Туш (акI)! Аксина, кар ам хьи - абурун рикIерал чпи къазанмиш авур крарин (*гунагьрин*) пас акьалтна кIев хьанва (*а рикIер - Къуръандихъ инанмиш хьуникай*).
15. Туш! Гьакъикъатда абур а юкъуз чпин Раббидикай (*Ам акуникай ва* …) кIевна жеда (*чара авуна, вилик пад атIана* *жеда*),
16. Ахпа гьакъикъатда абур «Джаѓьи́м»-да кана чрадайбур (*Жегьеннемдин* *къати кунин* *азаб чIугвадайбур*) жеда,
17. Ахпани абуруз лугьуда: «Им - гьа таб яз кьурди я, куьне».
18. Туш (акI)! Гьакъикъатда диндарбурун (*Аллагьдикай кичIебур яз* *хъсан крар авурбурун*) ктаб лап «гIиллиййи́н»-да (лап вине чкада) жеда.
19. Ва ваз вуч чида «гIиллиййу́н» вуч ятIа!?
20. (Ам- *диндарбурун ктаб*) - Кхьена бегьем хьанвай («вичиз нумра янавай-дегишиз техжедай») ктаб я.
21. Адаз - (Аллагьдиз) мукьва тирбур (*малаикар шагьидвализ*) килигзава.
22. Гьакъикъатда, диндарбур (*Аллагьдикай кичIебур яз хъсан крар авурбур*) лап хушбахтвилера жеда.
23. Чеб вичел винелай перде ва хъуьцуьганар алай тахтарал (*чарпайрал*) алаз, килигиз жеда.
24. Ваз абурун чинра хушбахтвилин нурлувал (шадвал, успагьивал) чир жеда (*аквада*).
25. Абуруз жуфтдиз (*сигъдиз*) кIевинавай къапуна (яргъалди хвенвай) михьи чехирдикай хъваз гуда.
26. Ва адан (*ам хъвадайла*) эхир-хатам миск\* (*иер ни галай шей*)я (*ва я* Ам авай къапунин сивел гьалчнавай палчух хьтин затI миск я). - Къуй гьа карда бягьс чIугурай бягьс чIугазвайбуру!-
27. Ва вичин (*а чехирдин*) «какадарнавай затIни» «Тасни́м»\*-дай (тир хъвадай затI) я.
28. (Вични)Чешме тир- вичяй (*ва я* ам кваз, *ва я* адан къвалав ацукьна) «(Аллагьдиз) мукьвалбуру» хъвазвай.
29. Гьакъикъатда, тахсиркарвилер (еке гунагьаркарвилер) авурбуру инанмиш авурбурукай хъуьруьнарзавай.
30. Ва абурун патавай фидайла, сада-садаз вилербур ийизвай (*муъминрикай ягьанатар ийиз*),
31. Ва элкъвена чпин хзанрин патав хтайла, абур (*муъминрикай*) зарафатар ийиз хвешивилер ийиз хквез хьанай.
32. Ва чпиз абур (*муъминар*) акурла, абуру лугьузвай: «Гьакъикъатда, ибур лап ягъалмиш хьанвайбур я».
33. Ва абур (*тахсиркарар*) абурал (*муъминрал*) хуьзвайбур (гуьзчияр) яз ракъурнавачир!
34. Гила Къе (*Къияматдин Юкъуз*) инанмишвал авурбур кафиррикай хъуьруьнариз жеда,
35. Абур вичел винелай перде ва хъуьцуьганар алай тахтарал (*чарпайрал*) алаз, килигиз жеда.
36. Бес (гила) ганани кафирриз «саваб» (*эвез*) чпи авур крарин?!

**Сура: «аль-Иншикъа́къ»**

**84 - Сура: «КьатI-кьатI хьун»**

Мергьяметлу, Регьимлу Аллагьдин тIварцIелди!

1. Цав кьатI -кьатI хьайила,
2. Ва ам вичин Раббидиз яб гана муьтIуьгъ хьайила - ва лазимни тир адаз ам (*яни цавариз* - *Раббидин эмирдиз муьтIуьгъ хьун*),-
3. Ва чил чIугуна экIя авурла,
4. Ва ада (*чили*) вичин къене авай (*кьван*) затIар винел гадарайла, ва (*абурукай буш*) азад хьайила,
5. Ва вичин Раббидиз ам яб гана муьтIуьгъ хьайила - ва лазимни тир адаз (*чилиз*) акI авун,
6. Эй, инсан! Вуна чалишмишвалзава ви Раббидихъ чалишмишвал авуналди (*сяйи ийизва*, *та кьиникь* *атана, Адан патав хкведалди*), ва вун Адахъ галаз гуьруьшмишни жеда.
7. Ва эгер, вичив вичин ктаб эрчIи гъиле вугайди, лагьайтIа,
8. Адаз (дугъриданни) гьахъ-гьисаб ийида регьят гьахъ-гьисабдалди,
9. Ва ам вичин хзандин патав шад яз элкъвена хкведа.
10. Ва эгер, вичив вичин ктаб (*чапла гъиле*) вичин далудихъай вугайди лагьайтIа,
11. Ада (дугъриданни) эверда гьалак (*пуч*) хьуниз.
12. Ва ада «Саѓьи́р»-да (*Ялавда*) къати кунин азаб чIугвада.-
13. Бес гьакъикъатда ам вичин хзандин арада шадди тир эхир,-
14. Ва гьакъикъатда ада вич элкъвена (чан алай гьалдиз) гьич хкведач лагьана фикирнай.
15. Аксина! Гьакъикъатда, адан Раббидиз ам акваз тир!
16. Ва кьин кьазва (За) нянин яраралди (*рагъ хъфейла жезвай ярувал цава*)!
17. Кьин кьазва йифелди, ва ада (санал) кIватIайбуралди!
18. Кьин кьазва вацрал, ам кIватI хьана ацIана тамам хьайила!
19. Дугъриданни куьн са гьалдилай гуьгъуьниз маса гьалдиз къведа (*фида*).
20. Ва вуч хьанва абурухъ инанмишвал тийиз (абуру),
21. Ва чпиз Къуръан кIелайла, абуру (Аллагьдиз) сажда тийиз?!**®**
22. Аксина, кафирвал авурбуру (гьакь) таб яз кьазва,
23. Ва Аллагьдиз вуч абуру чпин къене вуч хуьзватIа (*гьакь чиз терсвал авун*), лап хъсан чизва.
24. Ва (гьавиляй) азиятлу азабдин хабардалди «шадара» абур,
25. Амма (*ва я* Анжах) инанмиш хьана, диндар амал авурбур квачиз- абуруз акьалтI тийидай саваб жеда.

**Сура: «аль-Буру́дж»**

**85 - Сура: «Гъетерин кIапIалар»**

Мергьяметлу, Регьимлу Аллагьдин тIварцIелди!

1. Кьин кьазва (За) цавалди - гъетерин кIапIалрин сагьиб!
2. Кьин кьазва (За)- хиве кьунвай Йикъалди!
3. Кьин кьазва (За) - «шагьидвалзавайдал» ва «вичин гьакъиндай шагьидвал авунвайдал»!
4. Къуй пуч (лянетлу) хьуй хандакIдин сагьибар,
5. (*Сагьибар*) ЦIун - кудай затI ацIана (*гзаф*) авай!
6. Ингье абур анал (*хандакIдин къвалав*) ацукьнава,
7. Ва абуру, муъминриз вуч ийизвайтIа, шагьидвалзава.
8. Ва абуру (ажугълувал ийиз) интикъам къачузва абурулай (*муъминрилай*), анжах - абуру Гужлу (*Къудратлу*), Гьамддиз Лайихлу Аллагьдихъ инанмишвална лугьуз,
9. Са Вичиз - цаварин ва чилин гьакимвал (пачагьвал) талукь тир, ва Аллагь - гьар са шейинал Шагьид я.
10. Гьакъикъатда, муъмин итимриз ва муъмин папариз (цIа) кана азият гайибур ахпани чпи туба тавурбур - абуруз Жегьеннемдин азаб жеда ва жеда абуруз цIай кьуна кунин азаб.
11. Гьакъикъатда, чпи инанмишвал авуна ва «диндарбур» (*яни* *диндар амал*) авурбур - абуруз чпин кIаникай вацlар авахьна физвай Женнетдин бустанар жеда. Ам - чIехи агалкьун я!
12. Гьакъикъатда, ви Раббидин «вегьена кьун» (интикъамдин жазадалди) - лап кIевиди я.
13. Гьакъикъатда Ада сифте яз ийизва ва Ада мад хъийизва (*сифте яз махлукьатар халкьзава ва ахпа кьейидалай кьулухъ, мад чан хкизва*).
14. Ва Ам - Багъишламишдайди, Гзаф КIандайди (*Вичин муъмин лукIар*, *ва я* Лап КIаниди) я,
15. Аршдин Сагьиб, Гьейбатлу Тарифлуди я.
16. Ам - Вичиз кIан хьайи кар Ийидайди я (*гьикьван ва гьихьтинди хьайитIани*).
17. Атанани ваз хабар кьушунрин кардин -
18. Фиръавандин ва с́амуд\*-дин?
19. Аксина, кафирвал авурбур таб яз кьунин карда ава (*давамарзава*).
20. Ва Аллагьди абур кьулухъай элкъуьрна кьунва.
21. Аксина! Ам - гьейбатлу багьа (*чIехи*) Къуръан я-
22. «Лавгь́-уль- Магьфу́з»-да (Хуьзвай Кьулуна) авай!

**Сура: «атl -Тlа́рикъ»**

**86 - Сура: «Йифен рекьин мугьман» (*гъед*)**

Мергьяметлу, Регьимлу Аллагьдин тIварцIелди!

1. Кьин кьазва (За) цавал ва «йифен рекьин мугьмандал»!
2. Ва ваз вуч чида вуч ятIа «йифен рекьин мугьман»?!
3. (Ам) Вичин ишигъдалди и патай а патаз мичIивиляй тIеквен акъудзавай гъед я.
4. Авач гьич са чанни (*нефесни*) вичел хуьдайди (*малаик*) алачир.
5. Къуй килиграй инсан вич куькай халкьнаватIа,
6. Ам «къуватдалди (зарбдиз) экъичзавай цикай» (*стIалдикай*) халкьнава,
7. (Вич) Кьулан тарцин ва хурун кIарабрин арадай акъатзавай,
8. Гьакъикъатда Ам - къудратлу я элкъурна хкиз ам (*адал чан хкиз*),
9. Сирер (*инсандин рикIе авай чинебан ниятар, къастар, фикирар*) винел акъудна ахтармишдай (*синемишдай*) Юкъуз,
10. Ва жедач адаз я къуват я куьмекчини.
11. Кьин кьазва (За) цавал - сад-садан гуьгъуьналлай марфарин (*ва я* тикрар хъувунин) «сагьиб»!
12. Кьин кьазва (За) чилел - пад хьана хъиткьерар хьанвай (набататар экъечIун патал)!
13. Гьакъикъатда, ам (Къуръан - гьахъ тапуникай) чара ийидай Гаф я (*ва я́* ам *-* Гьакь я).
14. Ва ам зарафат (*къугъун*) туш.
15. Гьакъикъатда, абуру чинебан чIуру къастар ийизва (*гьакь Диндиз аксина*),
16. Ва Зани амалдарвал къаст ийизва.
17. Ва (гьавиляй вуна) муьгьлет це кафирриз, ва вахт хце вуна абуруз са тIимил (*аставал авуналди*)!

**Сура: «аль-Агlля́»**

**87 - Сура: «Виридалайни Вине Тирди»**

Мергьяметлу, Регьимлу Аллагьдин тIварцIелди!

1. Пак (*тарифлу*) ая вуна тIвар ви Виридалайни Вине Раббидин,
2. Вичи (вири) халкьнавай ва тамамдиз дуьзарнавай,
3. Ва Вичи гьар са шей тайинарнавай (*ва я гьар са шейиниз кьадар-кьисмет эцигнавай*) ва дуьз рехъ къалурнавай,
4. Ва Вичи (къацу) чIурар акъуднавай (*экъечIиз тунвай*),
5. Ва (ахпа) абур рагъул (*чIулав хьтин*) кьуру кьалариз элкъуьрнавай.
6. (Бес) Чна вав кIелиз тада (*Къуръан*) ва ам ви рикIелай алатдач,
7. Анжах Аллагьдиз кIан хьайиди квачиз, - гьакъикъатда Адаз чизва ван алаз лугьузвайди (*ачухди*) ва чуьнуьхди (*чинебанди*).
8. Ва кьезиларда Чна ваз лап регьят тирди(*яни шариат*, *ва я* регьят авуна гьазурда Чна вун лап регьят тирди патал)*.*
9. Ва рикIел гъваш вуна (абурун, *яни* давамара несигьат гуз Къуръандалди вирибуруз),- эгер рикIел гъуникай менфят аватIа (вирибуруз,- *амма менфят къачуда адакай анжах бязибуру*).
10. РикIел гъана менфят къачуда - вичиз (Аллагьдикай) кичIе тирда,
11. Ва къерех (*яргъа*) жеда адакай лап бахтсузди,
12. Вичини «лап чIехи ЦIа» къати кунин азаб чIугвадай,
13. Ахпа, ам ана я рекьидач ва я яшамиш жезни жедач.
14. Гьакъикъатда, агалкьунар жеда вич михьи авуна (*гунагьрикай авайдалай*) артух хъсанар ийиз чалишмиш хьайидаз,
15. Ва вичин Раббидин тIвар рикIел ва мецел гъана ва капI авурдаз.
16. Туш! Куьне и дуьньядин уьмуьр артух яз кьуна хкязава,
17. Ва Ахират (адалай) лапни хийирлу я ва лапни яргъал (*яни* *гьамишалугъ*) амукьдайди я.
18. Гьакъикъатда им (*и сурадин 14-17 лагьай аятра тестикьарнавай кар*) - гьа сифтегьан «Луьлейрани» (*Кьуларани*) ава,
19. Ибрагьиман ва Мусадин «Луьлейра»(*Кьулара*).

**Сура: «аль-Гъа́шийагь»**

**88 - Сура: «КIевдайди»** (*Къияматдин Йикъан пис балари, гьалари вири кIевна кьада*)

Мергьяметлу, Регьимлу Аллагьдин тIварцIелди!

1. Атанвани ваз КIевдайдан (*Къиямат Йикъан*) кардин хабар?
2. А юкъуз (*кафиррин*) чинар жеда агъузвиле аваз (*алчахарнаваз*),
3. Четин (*залан*) кIвалахдик кваз, галатна аман атIанваз,
4. Лап къизгъин ЦIа къати кунин азаб чIугваз (*куз чураз*),
5. Хъваз гуда абуруз лап (*ргаз*) кузвай чешмедай,
6. Ва жедач абуруз маса тIуьн «дзари́гI»-дилай (*кьуранвай зегьерлу цацар алай набататдилай*) гъейри,
7. Вичи я куьк тийидай я гишинвиликай къутармиш тийир (*менфят* *тагур*).
8. Са чинар а юкъуз хушбахтдаказ жеда,
9. Чпи авур чалишмишвилерал рази яз,
10. Вине авай Женнетда аваз,
11. Абуруз ана лагълагъдин ван къведач,
12. Ана - гурлуз авахьзавай чешме ава,
13. Ана - хкажнавай тахт-ар (*чарпаяр - ацукьдай, къаткидай, хъуьтуьл месер алай*) ава,
14. Ва (гьазурна) эцигнавай (чехирхъвадай) фенжарар ава,
15. Ва жергедаваз чка-чкайрал эцигнавай хъуьцуьганар ава,
16. Ва экIянавай халичаяр ава.
17. Бес абур килигзавачни деведиз - гьикI ам халкьнаватIа?!
18. Ва цавуз - гьикI ам хкажнаватIа,
19. Ва дагълариз - гьикI абур хкажна мягькемарнаватIа,
20. Ва чилиз - гьикI ам экIяна дуьзарнаватIа?
21. (Гьавиляй) РикIел гъваш вуна (абурун, *яни* давамара несигьат гуз Къуръандалди), гьакъикъатда вун - анжах «(несигьат гуз) рикIел гъидайди» я эхир,
22. Ва туш вун абурун винел мажбурдайди.-
23. Амма вуж (кьулухъ) элкъвенатIа (адакай) ва кафирвалнатIа,
24. Аллагьди адаз лап еке азабдалди азаб гуда.-
25. Гьакъикъатда, абурун элкъвена хтун Чи патав я,
26. Ахпа абурун гьахъ-гьисаб кьун Чал ала.

**Сура: «аль-Фаджр»**

**89 - Сура: «Экуьнин сегьер» (*экв малум жедай вахт*)**

Мергьяметлу, Регьимлу Аллагьдин тIварцIелди!

1. Кьин кьазва экуьнин сегьердалди!
2. Кьин кьазва (*зуль-ѓьижжадин сифте*) цIуд йифелди!
3. Кьин кьазва жуьтдал ва текдал (*жуьт туширдал*)!
4. Кьин кьазва йифел, адан гзаф пай фейила (*мичIивал гужлу хьайила*)! -
5. Бес авачни а карда «бес тир кьин кьун» акьулдин сагьибдиз?! -
6. Бес акуначни ваз, вуч авунатIа ви Раббиди «гIа́д»-диз -
7. «Ирам»-диз (*къадим* *къебила я гIа́д-халкьдик акатзавай*) - зурба дестекрин сагьибриз,
8. Вични чеб хьтинбур уьлквейра гьич халкь тавунвай?
9. Ва (*вуч авунатIа ви Раббиди*) «с́аму́д»-диз - чпини дереда рагар атIай (*анра кIвалер ийиз*)?
10. Ва (*вуч авунатIа ви Раббиди*) фиръавандиз - зурба руькуьнрин сагьибдиз (*зурба къуватдин, гьакимвилин сагьибдиз*),
11. Чпи - уьлквейра асивилер (*сергьятар чIуриз зулум крар*) авур,
12. Ва (*адалди*) гзаф авур - анра чIурувилер.
13. (Гьавиляй) Экъична (*ва я* къурна) абурал ви Раббиди азабрин «къирмаж» (*яни* *къамчидин азаб хьтин фад агакьдай*)*.*
14. Гьакъикъатда, ви Рабби гуьзчивиле ава (*яни Ада ахтармишзава ва гуьзетзава*)*.*
15. Ва эгер инсандиз вичин Раббиди - имтигьан авуна адаз- хатур авуртIа ва няметар гайитIа, ада лугьузва (*вичиз Аллагьдин вилик еке дережа авайди яз гьисабиз*) : «Заз зи Раббиди гьуьрмет авуна!»
16. Ва эгер Ада адаз - имтигьан авуна - адан ризкьи дар авуртIа, ада лугьузва (*ам* *вич Аллагьдин* *вилик усал тирвиляй яз кьуна*): «Зун зи Раббиди агъузвиле тунва (*алчахарнава*)».
17. Туш! Аксина (*гьуьрметар Аллагьдиз муьтIуьгъвал авурдаз гузва ва агъузвал - Адаз асивал авурдаз*) куьне етимдиз гьуьрметарзавач,
18. Ва куьне сада-сад кесибдиз тIуьн гунал гьевеслу ийизвач,
19. Ва куьне (къанихдиз) незва (етимрин) ирс (жуван малдик кутуна) санал кIватIна тIуьналди,
20. Ва квез мал-девлет кIанда къатиз кIан хьуналди.
21. Ваъ! Чил руг-ругна кукIварайла,
22. Ва ви Рабби атайла (*Къиямат Йикъан дуван атIуз*) ва малаикарни жерге-жерге,
23. Ва Жегьеннемни гъайила а юкъуз, - гьа юкъуз инсанди рикIел гъида (*несигьат*, *ва туба авун*),- амма гьиниз я адаз а рикIел гъун (*вуч менфят жеда*)?!-
24. Ада лугьуда: «Агь, авунайтIа за виликамаз хъсан амалзи уьмуьр патал (Ахиратда)!» (*ва я* дуьньядин уьмуьрда зи!)
25. Ва а юкъуз адаз жедай (*Аллагьди адаз гудай*) хьтин азаб (*гьич*) садавайни гуз жедач,
26. Ва ам (Аллагьди зунжурралди) кутIундайвал, (*гьич*) садавайни (зунжуррал) кутIуниз жедач!
27. Эй, секинвал хьанвай чан (*секинвилевай* *руьгь*)!
28. Ахлад (вун) ви Раббидин патав - вун (вич) рази яз ва валайни (вичелайни, Аллагь) рази яз!
29. Ва гьахь (вун) Зи (диндар) лукIарин арадиз (*экечI вун Зи диндар лукIарик*)!
30. Ва гьахь (вун *абурухъ галаз*) Зи Женнетдиз!

**Сура: «аль-Балад»**

**90 - Сура: «Уьлкве» (*Шегьер*)**

Мергьяметлу, Регьимлу Аллагьдин тIварцIелди!

1. Кьин кьазва (За) и уьлкведал (*Мекка шегьердал*)!-
2. Вун и уьлкведа (*Меккада*) гьалалвиле ава (бязи къадагъайрикай).-
3. Кьин кьазва бубадал (*Адам*) ва ада аладнавайдал (*веледрал*)!
4. Гьакъикъатда Чна инсан халкьнава - (ам гьамиша) кIеве (*жафада*) аваз,
5. ГьисабзаватIа ада вичин винел садни къудратлу тушир хьиз?
6. Ада лугьузва: «За (кIватI хьана ккIанвай сар хьиз) гзаф кьадар мал-девлет телефна!»
7. ГьисабзаватIа Ада вич садазни акунач лагьана?
8. Бес Чна адаз авунвачни кьве вил,
9. Мез ва кьве пIузар?
10. Ва къалурначни Чна адаз кьве тепе (хийирдин дуьз рехъ ва чIуру рехъ)?
11. (Амма) Ада гуж гъанач (вичел) «тепедин кIукIвал» экъечIун патал.
12. Ва ваз вуч чида вуч ятIа «тепедин кIукI»?
13. (Ам я) - ЛукI-кас ва я есир-кас азад авун (*гардан лукIвиликай ва я есирвиликай хилас авун*),
14. Ва я «каш акьалтай юкъуз» тIуьн гун
15. Мукьва-кьили етимдиз,
16. Ва я руквади кьунвай кесибдиз (*затIни авачир, къекъвераг яз чилив агуд хьанвай факъир*).
17. Ахпани, ам хьана инанмишвал авурбурукай ва сада-садаз сабур веси авурбурукай ва сада-садаз регьимлувал веси авурбурукай.
18. Ахьтинбур я - эрчIи патан (*ва я* бахтлувилин) сагьибар (*эрчIи пата авайбур*) я!
19. Ва Чи аятрихъ кафирвал авурбур - абур чапла патан (*ва я* бедбахтвилин) сагьибар я,
20. Абуруз - чеб туна агалнавай цIай жеда.

**Сура: «аш-Шамс»**

**91 - Сура: «Рагъ»**

Мергьяметлу, Регьимлу Аллагьдин тIварцIелди!

1. Кьин кьазва ракъинал ва адан «дзуѓьаꞌ\*(вахтунин) ишигъдал! (*дзухIаꞌ - рагъ экъечIна нурар ачух хьайи вахт*)
2. Кьин кьазва вацрал адан гуьгъуьналлаз атайла!
3. Кьин кьазва йикъал (ада ачухдал акъудна) ам ашкара авурла!
4. Кьин кьазва йифел (ада) ам кIевзавайла!
5. Кьин кьазва цавал ва (Ада) ам (хкажнаваз) эцигунал (*ва я* ам вине аваз Эцигнавайдал)!
6. Кьин кьазва чилел ва (Ада) ам экIягъунал (*ва я* ам экIянаваз Авурдал)!
7. Кьин кьазва (гьар са) чандал (*инсандал*) ва(Ада) ам тамамдиз дуьзарунал(*ва* *я* ам тамам Дуьзарнавайдал),
8. Ва (Ада) инандирмишна (*алакьарнава*) адаз вичин чIурувал вуч ятIа ва вичин «кичIевал (Аллагьдикай)» вуч ятIа (*баян авуна чирнава адаз* «*чIуру рехъ*» *ва* «*дуьз рехъ*» *адан*)!
9. Гьакъикъатда агалкьунар жеда - ам михьи авуна артух хъсанарайдаз,
10. Ва гьакъикъатда зиянвиле жеда - ам (гунагьрик) чуьнуьх авурдаз.
11. «С́аму́д»- ди (*чпин Расул*) таб яз кьуна абурун лап залумвал (еке такабурлувал) себеб хьана,
12. Абурукай виридалайни бахтсузда (абуру векилвал гана, деветукIунин) кар гъиле кьурла.
13. Ва Аллагьдин Расулди лагьана абуруз: «(Мукъаят хьухь куьн) Аллагьдин «деведал (диши)» ва адан хъвадай затIунал!»
14. Амма абуру ам (*а кар*) таб яз кьуна ва абуру адан (*яни* *деведин ам тукIун патал*) метIерин дамарар атIана. Ва абурун Раббиди абур чпин гунагьдиз килигна «къати гьарайдин жазадалди» кIевна ва ам (*жаза, адак вири ктуна*) сад хьиз авуна (*ва я* абурал чил гьалчна кIевна ва ам абурун винелай дуьзар авуна).
15. Ва Адаз а кардин судурдикай (*нетижайрикай*) кичIезвач.

**Сура: «аль-Лайл»**

**92 -Сура: «Йиф»**

Мергьяметлу, Регьимлу Аллагьдин тIварцIелди!

1. Кьин кьазва йифел, ада (*вичин мичIивилелди*) кIевзавайла!
2. Ва кьин кьазва йикъал, (*адан*) экв ачух хьайила!
3. Ва кьин кьазва эркек ва дишиди (итим ва паб) халкь авунал!
4. Гьакъикъатда куь чалишмишунар гьар жуьре я.
5. Ва эгер лагьайтIа (адан патахъай), ни (*закат, садакьа*) ганатIа ва (Аллагьдикай) кичIевал авунатIа,
6. Ва «лап хъсандахъ» (*хъсан* *саваб* *жедайдахъ*) инанмишвалнатIа,-
7. Чна адаз «лап регьятдахъ» (*хъсан гьалдихъ, хъсан чка* - *Женнетдихъ*) рехъ регьятарда.
8. Ва эгер лагьайтIа, ни мискьивалнатIа ва вич гьар са шейиникай (*дуьз рекьикай, Аллагьдин савабдикай*) девлетлу яз гьисабнатIа (*вич са куьнизни муьгьтеж туш лагьана гьисабнатIа*),
9. Ва «лап хъсанди» таб яз кьунатIа, -
10. Чна адаз «лап залан тирдахъ» (*бахтсузвилихъ*, *Жегьеннемдихъ*) рехъ регьятарда.
11. Ва куьмек (*менфят*) жедач адаз адан (*мискьивал* *авур*) мал-девлетдикай ам аватайла (ЦIуз).
12. Гьакъикъатда Чал ала (*Чна Чал къачунва*) - дуьз рехъ къалурун (*ягъалмишвиликай*).
13. Ва гьакъикъатда Чаз талукь я (*Чи ихтиярда ава*) Ахират ва Эвелимжиди (*дуьньядин уьмуьр*).
14. Ва За квез ялав алаз кузвай ЦIукай игьтиятвилин хабар ганва,
15. Къати кунин азаб чIугвада (*пис* *чурурда*) ана - анжах лап бахтсузди,
16. Вичи (*Аллагьдин Расул - Мугьаммад*) таб яз кьурди ва кьулухъ элкъвейди (*имандикай*),
17. Ва къерехдиз (*яргъа*) жеда адакай (*ЦIукай*) - (Аллагьдикай) лап кичIеди,
18. Вичи вичин мал-девлет «михьи авун яз ва саваб артухарун яз» (*Аллагьдин рекье*) пайзавай,
19. Ва авач садазни адан вилик (*адаз авунвай са хъсанвал*) са нямет адан эвез хгудайвал (*яни* *ада пайзавай мал-девлет вичиз сада авур хъсанвилин эвезда туш, анжах Аллагьдин рекье я*),-
20. Анжах вичин Вине тир Раббидин Чин\* (*ва* *Адан разивал, саваб*) патал чалишмиш жез я.
21. Ва ам (*вичиз гайи савабдал*) разини жеда.

**Сура: «адз-ДзухIа́»**

**93 - Сура: «Экуьнин геж вахт»**

Мергьяметлу, Регьимлу Аллагьдин тIварцIелди!

1. Кьин кьазва «дзугьа́»- дал (*экуьнин геж вахт - рагъ экъечIна са жида кьван хкаж хьана та ам цавун аршдиз хкаж жедалди*)!
2. Ва кьин кьазва йифел, секин хьана геже гьатайла (*мичIивал къати хьайила*)!
3. ГьакI тунвач вун ви Раббиди (*вагьй\* акъвазарнавач ваз*) ва хъел авач (Адаз ви).
4. Гьакъикъатда, Ахират ваз Эвелимжидалай (*дуьньядин уьмуьрдилай*) лап хийирлу я.
5. Ва дугъриданни, (гележегда) ваз ви Раббиди гуда ва вун рази жеда.
6. Бес Адаз вун етим яз жагъаначни ва Ада (вун) хвена архавал авуначни?
7. Ва жагъана Адаз вун дуьз рехъ тийижиз (ваз), ва Ада вун дуьз рекьел гъана.
8. Ва жагъана Адаз вун кесиб яз, ва Ада (вун) девлетлу авуна.
9. (АкI хьайила) Эгер етим лагьайтIа - вуна (адаз) агъузвал гумир (*винел пад къачумир, зулум ийимир*),
10. Ва эгер саил (*чирвал хабар кьазвайди, ва я тIалабзавайди*) лагьайтIа - ам гьарай гана чукурмир!
11. Ва эгер ви Раббидин няметар лагьайтIа - (вуна) абурукай хабар це.

**Сура: «аш-Шархl»**

**94-Сура: «Ачухна гегьеншарун»**

Мергьяметлу, Регьимлу Аллагьдин тIварцIелди!

1. Бес Чна ваз (*вун патал*) ви хур ачухна гегьеншарначни?
2. Ва Чна валай ви «залан пар» (*четинвал*) алудначни,
3. Вичини ви далудив чIакьракьар ийиз тур?
4. Ва Чна ви тIвар (*вун рикIел-мецел гъун*) винидережадиз хкажначни?
5. Бес гьакъикъатда гьар са четинвилихъ (еке) регьятвал гала эхир.
6. Ва гьакъикъатда гьар са четинвилихъ (еке) регьятвал гала!
7. (Гьавиляй, са кардикай) Вун азад хьайила, жафа чIугу вуна (*маса герек крарал, ибадатрал*)
8. Ва жуван Раббидихъ тамарзу (чалишмиш) хьухь.

**Сура: «ат-Ти́н»**

**95-Сура: «Инжилар»**

Мергьяметлу, Регьимлу Аллагьдин тIварцIелди!

1. Кьин кьазва инжилрал ва зейтунрал!
2. Ва кьин кьазва «ТIу́р-и- Си́ни́н»-дагъдал (*вичел* *Муса пайгъамбардихъ Аллагьу Таала рахай дагъ*)!
3. Ва кьин кьазва и саламат (*хатасуз*) шегьердал (*Меккадал*)!
4. Гьакъикъатда Чна инсан виридалайни хъсан гьалдаваз (суьретдаваз) ва тамам дуьзарнаваз (туькIуьрнаваз) халкьнава.
5. Ахпа Чна ам хкизва агъадавайбурун виридалайни агъа гьалдиз (*ва я* чкадиз)
6. Анжах инанмишвал авуна диндар амал авурбур квачиз,- бес абуруз акьалтI тийидай саваб жеда.
7. Бес мад куь - идалай кьулухъни - вав (*эй инсан*, *Аллагьдин патай куь амалриз*) «эвез хгун» таб яз кьаз тазва?!
8. Бес Аллагь -дуван ийизвайбурукай виридалайни гьакьдаказ (Лап Камаллу) Дуван АтIузвайди тушни мегер?! (*сурадин эхирдай и гафар лагьана кIанда*: «*Баля́ ва ана гIала́ за́лика мина-ш-ша́гьиди́на*» - *яни*: *Гьелбетда акI я, ва зани а кардал шагьидвалзава*)

**Сура: «аль - Гlалякъ»**

**96-Сура: «Ивидин лахта»**

Мергьяметлу, Регьимлу Аллагьдин тIварцIелди!

1. КIела (вуна) - ви Раббидин тIварцIелди, Вичи (вири махлукьар) халкь авунвай,
2. (Вичи) Инсан ивидин лахтадикай халкьнавай.
3. КIела (вуна) - ва ви Рабби Лап Жумартлуди (*Гзаф Хъсанвалдайди*) я.-
4. Вичи (инсандиз кхьинар) чир авур къелемдалди -
5. Ада инсандиз адаз тийижирди чирна.
6. Амма ваъ! Гьакъикъатда, инсанди сергьятар чIурзава жув такабурлуз кьаз,
7. Адаз (вич) садазни муьгьтеж тушиз девлетлу хьанваз акурла.-
8. Гьакъикъатда, элкъвена хтун ви Раббидин патав я.-
9. Акунани ваз къадагъа ийизвайди (*яни* *Абу-жагьл*)
10. (Чи) ЛукIраз (*яни Пайгъамбардиз с.а.в*.), ада капI авурла (*Кябедин патав*)?!
11. ГьикI аквазва ваз (а кар) - эгер ам (*а ЛукI*) дуьз рекьел алазватIа (*бес гьикI адаз къадагъа ийизва)*?!
12. Ва я ада «Аллагьдикай кичIевал» эмир гузватIа (*ада адаз генани къадагъа ийидайни*)?!
13. ГьикI аквазва ваз (*вуч фикирзава вуна*), эгер ада (*къадагъа ийизвайда*) таб яз кьуртIа (а ЛукI) ва элкъвена кьулухъ хъфейтIа?!
14. Бес адаз чизвачирни, гьакъикъатда Аллагьдиз аквазвайди (вири)?!
15. Ваъ хьи! Эгер ам (адакай) акъваз тавуртIа, дугъриданни Чна адан «кьилин мег алай чкадилай» чIугуна кIевиз кьада, -
16. (Адан) - Тапархъан гунагьлу «кьилин мег алай чкадилай».
17. Ва къуй ада вичин «кIватI жезвай жемятдиз» эверрай.
18. Чнани (векъиз хуртI гуз гьалдай) «къаравулриз» (азабдин малаикриз) эверда!
19. Ваъ хьи, муьтIуьгъ жемир вун адаз, ва вуна сажда ая ва мукьвал хьухь (Аллагьдиз*, капI ийиз*)! **⌂**

**Сура: «аль-Къадр»**

**97-Сура: «Гьайбатлувал» (*Къадир*)**

Мергьяметлу, Регьимлу Аллагьдин тIварцIелди!

1. Гьакъикъатда, Чна ам (*Къуръан*) «лайлат-уль-къадр»-диз (гьайбатлувилин, лайихвилин, къадирдин йифиз) авудна (*Рамазан вацран эхирра авай са йиф я*).
2. Ва ваз вуч чида вуч ятIа «лайлату-ль-къадр» (гьайбатлувилин, лайихвилин, къадирдин йиф)?
3. «Лайлат-уль-къадр» (гьейбатлувилин, лайихвилин, къадирдин йиф)- агъзур вацралай хийирлу я.
4. Адан (*а Йифен*) къене малаикар ва «Руь́гь»» (*Джабраил*) гзаф (сефер) эвичIзава чпин Раббидин изиндалди, (Адан) гьар са эмир патал (*ва я* гваз),
5. Ва саламатвал я ам - таэкуьнин сегьер (*экв малум жедай вахт*) алукьдалди.

**Сура: «аль-Баййинагь»**

**98-Сура: «Ачух делил»**

Мергьяметлу, Регьимлу Аллагьдин тIварцIелди!

1. Кафирвал авур Ктаб-эгьлияр ва мушрикар къакъатначир (чпин куфрдикай) абурун патав «ачух делил» къведалди! -
2. Аллагьдин патай Расул (вичи - ягъалмишвилерикай, табдикай) михьинвай Луьлейравайди кIелзавай,
3. Чпени (*Луьлейра*) дуьз (*хабаррин ва гьакь къалурдай*) ктабар авай.- (*ва ингье атанва абуруз ачух делил, амма…!*)
4. Ва (*мадни*), чпиз Ктаб атанвайбур чара хьанай анжах абурун патав «ачух делил» (*Иса* *пайгъамбар*) атайдалай кьулухъ!
5. Ва (*мадни*), абуруз (*Ктаб-эгьлийриз*) эмирнавай тир анжах абуру Аллагьдиз ибадатун (чпи) халисдиз Адаз дин талукьарна, гьани́ф\*-бур яз (*яни* *ихласбур, ширкдикай элкъвена сад Аллагьдихъ ян гана*), ва (абуру) капI кьиле тухун ва закат гун, ва ам я - Дуьзвилин дин!
6. Гьакъикъатда, чпи кафирвал авур Ктаб - эгьлияр ва мушрикар Жегьеннемдин цIа жеда, даим яз ана амукьиз (чеб). Абур - виридалайни пис махлукьар (ксар) я.
7. Гьакъикъатда,чпи инанмишвал авуна диндар амал авурбур, абур- виридалайни хъсан махлукьар(ксар) я.
8. Абурун саваб (эвез) чпин Раббидин патав - чпин кIаникай вацIар авахьна физвай (яшамиш жез амукьдай) «Гьадн»- (яшамиш жез амукьдай) Женнетар жеда, (чеб) гьамишалугъ ана амукьиз, эбеди яз. Аллагь абурулай рази жеда, ва абурни Адалай рази жеда. Ам (вири) - вичин Раббидикай кичIе хьайибуруз я.

**Сура: «аз-Залзалагь»**

**99-Сура: «Залзала» (*Къарсурун*)**

Мергьяметлу, Регьимлу Аллагьдин тIварцIелди!

1. Чил пис къарсурайла залзаладалди вичин,
2. Ва чили вичяй акъудайла залан парар вичин,
3. Ва лагьайла инсанди - адаз вуч хьанва?!
4. А юкъуз ада (*чили*) вичин хабарар ахъайда (*вуч авунатIа гьар сада чилин винел*),
5. Гьакъикъатда ви Раббиди адаз ам инандирмишайвиляй.
6. А юкъуз (*чеб гьахъ-гьисабдиз кIватнавай чкадай* *хъфида*) эхкъечIда инсанар кьилди - кьилдикIапIалар яз, абуруз чпин амалар (авур крарин гьакъи) къалурун патал;
7. Ва ни са зерре кьванни заланвал авай хъсан амал авунатIа, адаз ам аквада.
8. Ва ни са зерре кьванни заланвал авай пис амал авунатIа, адаз ам аквада.

**Сура: «аль - ГIа́дийа́т»**

**100-Сура: «Йигиндиз чукурзавайбур »**

Мергьяметлу, Регьимлу Аллагьдин тIварцIелди!

1. Кьин кьазва, къеняй ванер акъатиз йигиндиз чукурзавайбурал(*яни* *балкIанар, девеяр*)!
2. Ва (*кIвачерикди*) цIелхемар куькIуьрзавайбурал!
3. Ва экуьнахъ фад гьужумиз вегьезвайбурал!
4. Ва (чпи) адалди (*фад чукуруналди*) руг къарагъарзавай,
5. Ва адалди (*душманрин*) кIапIалдин юкьваз гьахьзавай.
6. Гьакъикъатда, инсан вичин Раббидин (няметрин) гьакъиндай гзаф инкардайди я,
7. Ва гьакъикъатда ам (вич) а кардал шагьид я (*яни хиве кьазва*, *ва я* гьакъикъатда Ам а кардал шагьид я)
8. Ва гьакъикъатда ам - «хийир» (мал-девлет) гзаф кIаниди я (*ва я* гьакъикъатда ам хийир (*мал - девлет*) пара кIандай виляй гзаф мискьинди я).
9. Бес адаз чизвачни, сурара вуч аватIа кIаникай винел акъудайла (*мейитар ахкъудна чан хкайла*),
10. Ва хурара авайди (*сирер, чинебан фикирар* гьисабна) винел акъудайла (*вичиз гьазурнавай азабдикай*)?!
11. Гьакъикъатда, абурун Рабби -а юкъуз абурукай лап хъсан Хабар Авайди я!

**Сура: «аль-Къа́ригIагь»**

**101-Сура: «Пис Къурхутмишдайди»**

Мергьяметлу, Регьимлу Аллагьдин тIварцIелди!

1. Пис Къурхутмишдайди (инсанрин рикIер зегьле ракъурдай зурба вакъиа - *Къиямат йикъан са тIвар*)!
2. Вуч я ам - Пис Къурхутмишдайди?!
3. Ваз вуч чида (*ваз* *гьинай ва ни чирда*) вуч ятIа Пис Къурхутмишдайди?!
4. (Пис къурхутмишда ада) Инсанар (гьарнихъ) чкIанвай (суьруьйралди жедай хъипи хьтин) чIехи цицIер (*ва* *я* чкIанвай чепелукьар) хьиз жедай юкъуз,-
5. Ва дагъларни жедай янавай (*эвягънавай*) сар хьиз.-
6. Эгер лагьайтIа вичин (хъсан амалрин) Терезар залан хьайиди,
7. Бес ам - рази жедай яшайишда (*адаз* *хушбахт уьмуьр*) жеда!
8. Ва эгер лагьайтIа вичин (хъсан амалрин) Терезар кьезил хьайиди,
9. Аданхкведай чка (*аял вичин дидед патав элкъвена хкведайвал, адан хкведай чка*) - (Жегьеннемдин) Дагьар жеда.
10. Ва ваз вуч чида (*ваз* *гьинай ва ни чирда*) ам вуч ятIа?!
11. (Ам) - лап кудай ЦIай я!

**Сура: «ат-Така́с́ур»**

**102-Сура: «Артухарунин карда акъажунар»**

Мергьяметлу, Регьимлу Аллагьдин тIварцIелди!

1. Куьн (*мал-девлетар, веледар…*) артухарунин карди машгъулнава,
2. Та куьне сурариз\* (кьейи инсанар кучуднавай чкайриз) «кьил чIугуна» (*яни кьейидалай кьулухъ куьнни анра кучудна са кьадар вахтуналди….ахпа куьн анрай ахкъудда чан хкана*)
3. Туш! Квез ахпа чир жеда!
4. Ахпа (мадни), туш! Квез гележегда чир жеда!
5. Ваъ эхир! Эгер квез чизваз хьанайтIа якъинвилин чирвилелди…(*квез жедай пис эхир а кардин патахъай -* *куьне а кар михьиз акъвазардай*)!
6. Дугъриданни, квез «Джаѓьи́м»\* (*Жегьеннемдин са тIвар я*) аквада.
7. Ахпа (мадни), дугъриданни квез ам якъинвилин акуналди(*гьакъикъи са шакни авачир акуналди*) аквада.
8. Ахпа, дугъриданни квевай хабар хкьада няметрикай а юкъуз.

**Сура: «аль - ГIаср»**

**103-Сура: «Рагъдан вахт»**

Мергьяметлу, Регьимлу Аллагьдин тIварцIелди!

1. Кьин кьазва рагъдан вахтунал (*ва* *я:* михьиз заманадал),
2. Гьакъикъатда, инсанар зиянвиле (*хасаратвиле*) ава,
3. Анжах, чпи инанмишвал авуна, диндар амал авурбур, сада-садаз гьакь кьиле тухун веси авурбур, сада-садаз сабур авун веси авурбур, квачиз.

**Сура: «аль-Гьумазагь»**

**104-Сура: «Кьуьруькралди (уюнар-ишарайралди) айибдайди»**

Мергьяметлу, Регьимлу Аллагьдин тIварцIелди!

1. Мусибат (*писвал, азаб*) я - гьар са гзаф гъибет ийидай пислемишзавайдаз, гзаф айибдай рахшандар ийизвайдаз (*ва я* гьар са гзаф «кьуьруькралди айибдайдаз», гзаф «чинал айиб гъизвайдаз»),
2. Вичи, мал-девлет кIватI авуна ам гзаф гьисабзавай.
3. Ада гьисабзава хьи, вичин мал-девлетди вич гьамишалугъ амукьдайвал ийидай хьиз.
4. Ваъ хьи! Гьакъикъатда ам гадарда «кукIварна барбатI» ийидайдаз (*ЦIуз*).
5. Ва ваз вуч чида (*ваз* *гьинай ва ни чирда*) вуч ятIа «кукIварна барбатI» ийидайди (*ЦIай*)?
6. Аллагьдин ЦIай я - куькIуьрна къизмишнавай,
7. Вич (беденриз) гьахьна рикIерив агакьдай.
8. Гьакъикъатда ам абурал вири патарихъай агална (кIевна) жеда
9. (Чеб кутIунна, *ва я* ЦIай вич) Яргъи авунвай дестекра аваз.

**Сура: «аль-Фи́ль»**

**105-Сура: «Фил»**

Мергьяметлу, Регьимлу Аллагьдин тIварцIелди!

1. Бес ваз ви Раббиди филдин сагьибриз гьикI (*вуч*) авунатIа акуначни?!
2. Бес Ада абурун чIуру къастар ягъалмишвиле туначни (*чIурна* *кьилиз* *акъат* *тийидайвал* *авуначни*)?
3. Ва Ада абурал луж-луж къушар ракъурна,
4. Гадариз абурал канвай чепедин ккIалар,
5. Ва Ада абуру «са паяр тIуьнвай, кIурни хганвай (кьуранвай къацарин) пешериз» ухшар авуна.

**Сура: «Къурайш»**

**106-Сура: «Къурейшар»**

Мергьяметлу, Регьимлу Аллагьдин тIварцIелди!

1. Къурейшрин арада туькIвейвал (садвал, дуствал) авурвиляй, (*ва я* Тажуб хьухь куьн къурейшрин туькIвейвилиз)
2. Абурун арада хъуьтIуьн ва гатун сеферра (*алвердин рекьера*) туькIвейвал авурвиляй (*ва я* ТуькIвейвилиз абурун, хъуьтIуьн ва гатун сеферра (*алвердин рекьера*))
3. (Гьавиляй) Къуй абуру и КIвалин (*Кябедин*) Раббидиз ибадат авурай,
4. Вичи - чпиз тIуьн гайи кашдин ериндал (*абурун уьлквейра кашар авай кесибвиляй*) ва чпиз саламатвал гайи кичIевилин ериндал (*ва абур чеб тIимил аваз, яракь авачиз зайиф тир душманрин хура*).

**Сура: «аль-Ма́гIу́н»**

**107-Сура: «Куьмек гун (садакьадалди ва я менфятдалди)**

Мергьяметлу, Регьимлу Аллагьдин тIварцIелди!

1. Акунани ваз Эвез (*Ахиратдин* *гьакь-гьисаб*) таб яз кьунвайди?!
2. Ам я - вичи етим векъидаказ чукурзавайди,
3. Ва кесибдиз тIуьн гуниз (масад) гьевеслу тийизвайди.
4. Ва мусибат (*писвал, азаб*) я капIзавайбуруз -
5. Чеб чпин кпIуникай къайгъусузвиле авайбур(*мунафикьар*),
6. Чпи (хъсан крар) «къалурун патал» ийизвайбуруз (жадувализ),
7. Ва (чпи, са затI *са къаб са алат* ишлемишиз менфят къачуна гахгудайвал) садакьадин куьмек тагузвайбуруз.

**Сура: «аль-Кавсар»**

**108-Сура: «Гзаф хийирар»****(*няметар*)**

Мергьяметлу, Регьимлу Аллагьдин тIварцIелди!

1. Гьакъикъатда Чна ваз гзаф хийирар (*ва я* Женнетдин вацI «Кавсар») ганва!
2. (Гьавиляй) КапI ая вуна ви Раббидиз ва (Адаз къурбандар) сухна тукIукI.
3. Гьакъикъатда, вун гзаф такIанзавайди (*ваз* *мидявалзавайди*) гьам я - гьар са хийирдикай атIанвайди (вичин тIвар ван атIана амукь тийидайди).

**Сура: «аль-Ка́фиру́н»**

**109-Сура: «Кафирар»**

Мергьяметлу, Регьимлу Аллагьдин тIварцIелди!

1. Лагь: «Эй, кафирар (*Аллагьдихъ кафирвалнавайбур*)!
2. Ийидач за ибадат куьне ибадатзавай затIариз
3. Ва туш куьнни ибадат ийидайбур за Ибадатзавайдаз,
4. Ва туш зун ибадат ийидайди куьне ибадат авур затIариз,
5. Ва туш куьн ибадат ийидайбур за Ибадатзавайдаз,
6. Квехъ куь дин ава (*ширк*), зав зи Дин гва (*Ислам*)!

**Сура: «ан-Наср»**

**110-Сура: «Куьмек»**

Мергьяметлу, Регьимлу Аллагьдин тIварцIелди!

1. Аллагьдин куьмек ва «гъалибвал гана ачухун» атай чIавуз (*Мекка ачухайла*),
2. Ва ваз инсанар еке дестейралди Аллагьдин диндиз гьахьиз акурла,
3. (А чIавуз) Пак ая вуна гьамд гъиз ви Раббидиз, ва Адаз астагъфир ая. Гьакъикъатда Ам - туба авуниз гзаф Куьмекдайди, Тубаяр Гзаф Кьабулдайди я!

**Сура: «аль-Масад»**

**111-Сура: «Хумравдин тарцин чIунар»**

Мергьяметлу, Регьимлу Аллагьдин тIварцIелди!

1. Къуй пуч (*михьиз* *хасаратлу*) хьуй кьве гъилни «Аби́-Лагьаб»-ан ва терг хьуй вич!
2. Куьмек (*менфят*) ганач адаз вичин мал-девлетди ва вичи къазанмишайда.
3. Къати кунин азаб чIугвада ада (*чурурда ам*) ялав алай ЦIа,
4. Ва (*куда ЦIа*) адан пабни - кIарасар ялдайди яз,
5. Ва адан (*папан*) гарданда хумравдин тарцин чIунарикай тир еб жеда.

**Сура: «аль-Ихла́с»**

**112-Сура: «Михьидаказ (ихласдиз Аллагьдиз) ибадат талукь авун»**

Мергьяметлу, Регьимлу Аллагьдин тIварцIелди!

1. Лагь: «Ам я - Аллагь Тек Сад тир (*ва я* Кар ам я хьи, Аллагь - Тек Сад тирди я)
2. Аллагь - (Вич вири патарихъай Лап Тамамди яз) Вичиз вирибур вири крара муьгьтеж тирди я,
3. Ада (Вичи садни) аладнавач, ва Ам Вични (масада) аладнавач (*авач Адаз я велед я буба я паб*),
4. Ва садни Адаз барамбарди ва ухшарди хьайи туш.

**Сура: «аль-Фалякъ»**

**113-Сура: «Экв жезвай вахт (йифен мичIивал кьатIна)»**

Мергьяметлу, Регьимлу Аллагьдин тIварцIелди!

1. Лагь: «За «экв жезвай вахтунин» (*пакамадин*) Раббидивай куьмек тIалабзава (жув) хуьнин;
2. Пис кардикай (*писвилерикай*) - Ада халкьнавай затIарин,
3. Ва пис кардикай - «лап мичIи тирдан» (йифен), ам алукьна мичIе гьатайла
4. Ва пис кардикай - «суьгьуьрчи папарин» (суьгьуьр авун патал язавай) тIвалериз уф гузвай,
5. Ва пис кардикай - пехилвалзавайдан, ада пехилвалзавайла».

**Сура: «ан - На́с»**

**114-Сура: «Инсанар»**

Мергьяметлу, Регьимлу Аллагьдин тIварцIелди!

1. Лагь: «За тIалабзава (жув) хуьнин куьмек - инсанрин Раббидивай,
2. Инсанрин Пачагьдивай (*Гьакимдивай*),
3. Инсанрин Гъуцдивай (*Ила́гьидивай* - *Аллагьдивай - Вичелай гъейри ибадатдиз лайихлу тир садни авачир*),-
4. Пис кардикай «чIуру фикирар кушкуш ийизвайдан» (вични Аллагьдин ТIвар кьурла) фад квахьдай (*яни* *чинебан лугьунар рикIик кутазвай* шейтIандин),
5. Вичи инсанрин хурариз «чIуру фикирар кушкуш» ийизвай,
6. Джинрикай тир ва инсанрикай».

Оглавление сур

**Редакторар:**

1. Я. А. Мегьамедов
2. Гь. М. Мегьамедов
3. А. Рашидов
4. А.М. Къардашов

**Корректорар:**

1. Я. А. Мегьамедов
2. З. М.Муратханова

**Компьютердал вёрстка авурди:**

М. Гаджиев